Pasūtītāja prasības iepirkumam

**„Par degvielas iegādi”**

identifikācijas Nr.KNAB 2018/10

**I Vispārīgā informācija**

Korupcijas novēršanas un apkarošanas birojs (turpmāk - Pasūtītājs) organizē iepirkumu:

1. **Iepirkuma nosaukums:** “Par degvielas iegādi”
2. **Iepirkuma identifikācijas numurs:** Nr. KNAB 2018/10
3. **Iepirkuma pasūtītājs:** Korupcijas novēršanas un apkarošanas birojs.
4. **Iepirkuma veids:** Publisko iepirkumu likuma 9.panta kārtībā
5. **CPV kods:** [09100000-0](http://www.iub.gov.lv/lv/iubcpv/parent/232/clasif/main/) (degvielas)
6. **Iepirkuma apraksts:**

Degvielas (benzīna un dīzeļdegvielas) iegāde Korupcijas novēršanas un apkarošanas biroja vajadzībām, saskaņā ar iepirkuma prasībām (turpmāk - Iepirkuma prasības).

1. **Paredzamais līguma darbības laiks:** Līdz līgumcenas sasniegšanai.
2. **Paredzamā līgumcena (bez PVN)**: līdz 41999,99 EUR (četrdesmit viens tūkstotis deviņi simti deviņdesmit deviņi euro, 99 centi).
3. **Kontaktpersonas:**

Nodrošinājuma nodaļas galvenā speciāliste Zane Gokbaga, tālrunis: 67356162, un/vai Arita Pukne, tālrunis.67797216, e-pasts: dn@knab.gov.lv

**II Iepirkuma priekšmetam izvirzītās prasības**

**10.Piedāvājuma iesniegšanas termiņš: līdz 2018.gada 21.maijam plkst.10:00**

**11. Piedāvājumu saņemšanas un iesniegšanas laiks un vieta:**

11.1. Piedāvājumu var iesniegt: personīgi Korupcijas novēršanas un apkarošanas biroja Lietvedībā, Citadeles ielā 1, Rīgā, LV-1010,

11.2. Piedāvājumu var iesniegt:

11.2.1. pa pastu uz adresi Citadeles ielā 1, Rīgā, LV-1010;

11.2.2. personīgi Korupcijas novēršanas un apkarošanas birojā, Citadeles ielā 1, Rīgā, LV-1010, darba dienās no plkst.8:30 līdz plkst.17:00. Pasta sūtījumam jābūt saņemtam Birojā līdz 10.punktā norādītajam Piedāvājuma iesniegšanas termiņa beigām;

11.2.3. elektroniskā formā Pretendenta sagatavoto piedāvājumu, kas parakstīti atbilstoši Elektronisko dokumentu likumam, saglabājot elektroniskā dokumenta autentiskumu un apstiprinot parakstītāja identitāti, Pretendents nosūta uz e-pastu: piedavajumi@knab.gov.lv.

**12. Piedāvājuma derīguma termiņš:**

### Pretendenta iesniegtais Piedāvājums ir spēkā, t.i., saistošs iesniedzējam līdz iepirkuma līguma noslēgšanai ar iepirkuma uzvarētāju vai līdz dienai, kad iepirkums ir beidzies, neizvēloties nevienu Piedāvājumu. Pretendenta, kurš atzīts par iepirkuma uzvarētāju, Piedāvājums kļūst par iepirkuma līguma neatņemamu sastāvdaļu.

**13. Piedāvājuma noformējums:**

13.1. Piedāvājums jāsagatavo atbilstoši Piedāvājuma formai (1.pielikums).

13.2. Piedāvājums jāiesniedz slēgtā aploksnē, uz tās norādot:

13.2.1. Pretendenta nosaukums, juridiskā adrese un reģistrācijas numurs;

13.2.2. Piedāvājums iepirkumam ”Par degvielas iegādi”, KNAB 2018/10.”;

13.2.3. atzīme „Neatvērt līdz 2018.gada 21.maijam plkst.10:00”

13.2.2. Piedāvājuma variantus nedrīkst iesniegt.

13.3.Finanšu piedāvājums (2.pielikums):

13.3.1.Finanšu piedāvājumā jānorādaPretendenta pakalpojuma cenu, noapaļojot, līdz 3 (trīs) cipariem aiz komata, kurā ietvertas visas izmaksas un izdevumi, kā arī atlaide,kas saistīti ar Pakalpojuma sniegšanu, izņemot pievienotās vērtības nodokli (PVN).

13.3.2. Pretendenta piedāvātajai cenas atlaidei līguma darbības laikā ir jābūt nemainīgai.

13.4. Tehniskā specifikācija un tehniskais piedāvājums jāsagatavo atbilstoši 3.pielikumam.

13.5. Visiem Piedāvājuma dokumentiem jābūt cauršūtiem (caurauklotiem) un apliecinātiem ar amatpersonas vai pilnvarotās personas pilnu amata nosaukumu, parakstu un paraksta atšifrējumu. Piedāvājuma dokumentu lapām jābūt numurētām un jāatbilst Piedāvājumam pievienotajam satura rādītājam. Piedāvājums jāievieto 13.2.punktā minētajā aploksnē.

### 13.6. Piedāvājumā iekļautajiem dokumentiem jābūt skaidri salasāmiem, bez labojumiem.

### 13.7. Pretendents iesniedz parakstītu Piedāvājumu.

13.8. Piedāvājums jāiesniedz par visu apjomu.

13.9. Piedāvājuma variantus nedrīkst iesniegt.

**14. Iepirkuma priekšmeta apraksts:**

Iepirkuma priekšmets ir benzīna un dīzeļdegvielas iegāde Korupcijas novēršanas un apkarošanas biroja vajadzībām, saskaņā ar iepirkuma prasībām (turpmāk tekstā - Pakalpojums).

**15. Iepirkuma priekšmetam izvirzītās prasības:**

**15.1.Iepirkuma priekšmeta apjoms:**

Iepirkuma priekšmeta prognozētais apjoms 3 gadiem \*:

|  |  |
| --- | --- |
| **Degvielas veids** | **litri** |
| benzīns  | **30 000** |
| dīzeļdegviela | **5000** |

**\***Pasūtītāja plānotais iepirkuma priekšmeta apjoms 36 mēnešiem, kurš var mainīties, atkarībā no Pasūtītāja vajadzībām un automašīnu skaita ar benzīna un dīzeļdegvielas dzinēju.

**15.2. Prasības Pretendentiem:**

15.2.1. Pretendentam ir jābūt tiesīgam veikt naftas produktu mazumtirdzniecību Latvijas Republikā, tas ir, Pretendentam ir spēkā esoša speciālā atļauja (licence) naftas produktu mazumtirdzniecībai vai arī līdzvērtīgas ārvalstu iestādes izdots dokuments, kas attiecīgi atbilstoši valsts normatīvajiem aktiem apliecina ārvalstu Pretendenta tiesības nodarboties ar degvielas mazumtirdzniecību Latvijas Republikas teritorijā.

15.2.2. Pretendenta piedāvātās degvielas kvalitātei jāatbilst Ministru kabineta 2000.gada 26.septembra noteikumu Nr.332 „Noteikumi par benzīna un dīzeļdegvielas atbilstības novērtēšanu” kvalitātes prasībām.

15.2.3.pretendenta finanšu stāvoklis ir stabils – pēdējo trīs (2015., 2016., 2017.) gadu laikā tā apgrozījums vismaz trīs reizes pārsniedz iepirkuma plānoto līgumsummu;

**15.3. Tehniskā specifikācija:**

15.3.1. Minimālais degvielas uzpildes staciju izvietojums un skaits - norādot precīzu skaitu un atrašanās vietu:

 15.3.1.1.Vismaz 1 (vienai) jābūt 3 km rādiusā no Pasūtītāja ēkas Citadeles ielā 1, Rīgā (pretendents norāda precīzu attālumu);

15.3.1.2.Rīgā jābūt ne mazāk kā 6 (sešām) degvielas uzpildes stacijām, ieskaitot 15.3.1.1.punktā minēto staciju. Katrā no tām ir jābūt iespējai uzpildīt ar iepirkuma prasību 15.1.punktā minētajiem degvielas veidiem;

15.3.1.3.Latgales reģionā degvielas uzpildes stacijām jāatrodas – Jēkabpilī, Rēzeknē, Daugavpilī. Ne mazāk kā viena degvielas uzpildes stacija katrā norādītajā reģiona pilsētā. Kopā reģionā jānodrošina ne mazāk kā 5 (piecām) degvielas uzpildes stacijām, ar iespēju uzpildīt ar iepirkuma prasību 15.1.punktā minētajiem degvielas veidiem;

15.3.1.4. Kurzemes reģionā degvielas uzpildes stacijām jāatrodas – Liepājā un Ventspilī. Ne mazāk kā viena degvielas uzpildes stacija katrā norādītajā reģiona pilsētā, ar iespēju uzpildīt ar iepirkuma prasību 15.1.punktā minētajiem degvielas veidiem;

15.3.1.5.Vidzemes reģionā degvielas uzpildes stacijām jāatrodas – Valmierā, Siguldā, Gulbenē. Ne mazāk kā viena degvielas uzpildes stacija katrā norādītajā reģiona pilsētā. Kopā reģionā jānodrošina ne mazāk kā 5 (piecas) degvielas uzpildes stacijas, ar iespēju uzpildīt ar iepirkuma prasību 15.1.punktā minētajiem degvielas veidiem;

15.3.1.6. Zemgales reģionā degvielas uzpildes stacijām jāatrodas – Jelgavā un Bauskā, ne mazāk kā 1 (viena) degvielas uzpildes stacija katrā norādītajā reģiona pilsētā. Kopā reģionā jānodrošina ne mazāk kā 5 (piecas) degvielas uzpildes stacijas, ar iespēju uzpildīt ar iepirkuma prasību 15.1.punktā minētajiem degvielas veidiem.

15.3.2. Degvielas iegādes nodrošināšana Latvijā, Lietuvā un Igaunijā ar 15.3.4.punktā minēto karti.

15.3.3. Degvielas iegādes laiks – 24 stundas diennaktī.

15.3.4. Norēķinu kārtība – bezskaidras naudas norēķins ar pretendenta izsniegtu bezmaksas kredītkarti:

 15.3.4.1. degvielas uzpildes kredītkaršu izgatavošana, izmantošana un apkalpošana ir bez maksas), ar identifikācijas kodu (PIN kodu). Kredītkaršu skaits tiks precizēts pie iepirkuma līguma slēgšanas.

 15.3.4.2. Pretendents nodrošina iespēju nepieciešamības gadījumā papildināt degvielas kredītkartes limitu 1 (vienas) darba dienas laikā.

 15.3.4.3. pretendents nodrošina iespēju piekļūt kredītkaršu kredīta atlikumam vai nosūta informāciju par kredītkartes kredītlimita sasniegšanu.

15.3.5. Degvielas kvalitātei jāatbilst normatīvajos aktos izvirzītajām kvalitātes prasībām.

15.3.6. Pretendents nodrošina pastāvīgu un nemainīgu atlaidi degvielai Līguma darbības laikā.

15.3.7. Pretendents, pēc Pasūtītāja pieprasījuma, nodrošina elektroniskās atskaites par degvielas iegādes kredītkaršu izmantošanu iepriekšējā mēnesī iesniegšanu, kurā norādīta informācija par katras degvielas kartes norēķiniem, t.i. – degvielas iegādes datums, laiks, vieta, iegādātās degvielas veids, degvielas viena litra cena, piemērotā atlaide, izmantojot degvielas iegādes kredītkarti.

15.3.8. Pretendents nodrošina bezmaksas elektroniska pārskata sagatavošanu līdz kalendārā mēneša 10.datumam par iepriekšējā mēnesī sniegtā pakalpojuma apjomu. Apmaksas dokumentiem jāsatur informācija par visām darbībām, kas veiktas ar katru konkrētu kredītkarti attiecīgajā mēnesī, norādot preču nosaukumu, daudzumu un cenu par vienu vienību, veiktās darbības datumu, čeka numuru, iegādes vietu, kā arī piemēroto atlaidi, kopējo apmaksas summu bez PVN, PVN likmes lielumu un summu ar PVN.

**15.4. Pretendenta izslēgšanas nosacījumi:**

15.1.Pasūtītājs izslēdz pretendentu no dalības iepirkumā jebkurā no šādiem gadījumiem:

15.1.1.pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

15.1.2.ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;

15.1.3.uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi [15.1.1.](http://likumi.lv/doc.php?id=133536#p1) un 15.1.[2. punktā](http://likumi.lv/doc.php?id=133536#p2) minētie nosacījumi;

15.1.4. Pretendents nav pildījis ar Pasūtītāju noslēgtu iepirkuma līgumu vai vispārīgo vienošanos, un Pasūtītājs ir izmantojis vispārīgās vienošanās nosacījumos paredzētās tiesības vienpusēji atkāpties no vispārīgās vienošanās, izņemot, ja no vienošanās vienpusējas atkāpšanās brīža līdz piedāvājuma iesniegšanas dienai ir pagājuši 12 mēneši;

15.1.5.iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publiskā iepirkuma likuma [25.panta](https://likumi.lv/ta/id/287760-publisko-iepirkumu-likums#p25) pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem.

16. Pretendenta iesniedzamie dokumenti:

* 1. Pretendenta parakstīts pieteikums dalībai iepirkumā (1.pielikums). Ja piedāvājumu iesniedz personu apvienība, visi apvienības dalībnieki paraksta pieteikumu.
	2. Pretendenta parakstīts finanšu piedāvājums (2.pielikums). Finanšu piedāvājuma vienību līgumcenās jābūt iekļautām visām, t.sk. arī administratīvajām, darbaspēka u.c., ar iepirkuma priekšmeta veikšanu saistītajām izmaksām, norādot trīs zīmes aiz komata. Ja piedāvājumu iesniedz personu apvienība, visi apvienības dalībnieki paraksta finanšu piedāvājumu.
	3. Pretendenta parakstīta tehniskā specifikācija un tehniskais piedāvājums (3.pielikums).

16.4. Ārvalstīs reģistrētam pretendentam jāiesniedz kompetentas attiecīgās valsts institūcijas izsniegtu dokumentu, kas apliecina, ka pretendents ir reģistrēts atbilstoši tās valsts normatīvo aktu prasībām. Par Latvijas Republikā reģistrēto pretendentu reģistrāciju informācija tiks iegūta publiski pieejamā datubāzē. Pretendentam, kas nav reģistrēts LR Uzņēmumu reģistra komercreģistrā, jāiesniedz dokuments, kas apliecina tā normatīvajos aktos noteikto reģistrāciju.

16.5. Ja pretendents ir personu apvienība, tad katrs personu apvienības dalībnieks iesniedz Iepirkuma prasību 16.2. - 16.4.punktos minētos dokumentus. Personu apvienības dalībnieki apliecina atbilstību prasībām atbilstoši katras personas atbildības un dalības apjomam.

16.6. piedāvājumam pievieno visu dalībnieku parakstītu vienošanos par kopīga piedāvājuma iesniegšanu, kurā noteikts pilnvarojums vienam no personu apvienības dalībniekiem Pretendenta vārdā iesniegt piedāvājumu (pilnvarots parakstīt piedāvājumu, iepirkuma līgumu un citus dokumentus, saņemt un izdot rīkojumus dalībnieku vārdā, un ar kuru notiks visi maksājumi), ka visi dalībnieki kopā un atsevišķi ir atbildīgi par līguma izpildi, gadījumā, ja Pasūtītājs izvēlēsies to piedāvājumu iepirkuma līguma slēgšanai. Vienošanās dokumentā jānorāda katra dalībnieka uzņemtās saistības attiecībā uz dalību līguma izpildē un tā daļa (procentos).

16.7. ja Pretendents līguma izpildē paredz iesaistīt apakšuzņēmējus, Pretendents iesniedz apakšuzņēmēja paraksttiesīgas amatpersonas parakstītu apliecinājumu (apliecinājums vai vienošanās) par to, ka apakšuzņēmējs piekrīt sadarbībai gadījumā, ja Pasūtītājs izvēlēsies Pretendenta piedāvājumu iepirkuma līguma slēgšanai, un kurā nepārprotami norādītas apakšuzņēmēja uzņemtās saistības attiecībā uz dalību līguma izpildē Pretendents ir atbildīgs par darba veikšanu neatkarīgi no apakšuzņēmējiem nodotās darba daļas lieluma.

16.8. gadījumā, ja Pretendents balstās uz citu personu iespējām, lai apliecinātu, ka tā kvalifikācija atbilst nolikuma 2.punkta prasībām – Pretendents iesniedz attiecīgās personas parakstītu dokumentu (apliecinājums vai vienošanās), kas norāda uz to, kādi šīs personas resursi tiks nodoti Pretendenta rīcībā, un plānotajām saistībām attiecībā uz iepirkuma līguma izpildi.

**17.Piedāvājumu vērtēšana.**

**17.1. Piedāvājuma izvēles kritērijs**

Atbilstība visām iepirkuma prasībām un saimnieciski izdevīgākais piedāvājums.

**17.2. Piedāvājumu vērtēšanas pamatnoteikumi**

17.2.1. piedāvājumi, kas iesniegti pēc paziņojumā norādītā termiņa, netiks vērtēti un tiks nosūtīti (atdoti) atpakaļ iesniedzējam neatvērti;

17.2.2. piedāvājumu vērtēšanas laikā iepirkumu komisija pārbauda pretendenta atbilstību visām noteiktajām pretendentu kvalifikācijas un iepirkuma prasībām;

17.2.3. pretendenta atbilstības pārbaudi iepirkumu prasību 15.1.1.punktam, 15.1.2 un 15.1.3.punktam, iepirkuma komisija veiks saskaņā ar Publisko iepirkumu likuma 9.panta devīto daļu, bet 15.1.4.punktam - saskaņā ar Publisko iepirkumu likuma 42. panta ceturto daļu;

17.2.4. ja pretendents neatbilst kādai no pretendentu atlases prasībām, iepirkuma komisija pretendentu izslēdz no turpmākās dalības iepirkuma procedūrā un tā piedāvājumu tālāk neizskata.

**17.3.Tehniskā piedāvājuma atbilstības pārbaude**

17.3.1. Iepirkuma komisija novērtē katra tehniskā piedāvājuma atbilstību Tehniskajai specifikācijai un tehniskajam piedāvājumam (3.pielikums).

17.3.2. Ja pretendents nenodrošina visas tehniskajā specifikācijā minētās prasības, iepirkuma komisija attiecīgo pretendentu izslēdz no turpmākās dalības iepirkuma procedūrā un tā piedāvājumu tālāk neizskata.

**17.4.Piedāvājumu vērtēšanas kārtība**

17.4.1.Iepirkumu komisija izvēlas saimnieciski izdevīgāko piedāvājumu atbilstoši šādiem piedāvājuma vērtēšanas kritērijiem:

|  |  |  |  |
| --- | --- | --- | --- |
| **Nr.p. k.** | **Vērtēšanas kritēriji** | **Apzīmējums** | **Absolūto piešķiramo punktu skaits** |
| 1. | Degvielas cena  | **A** | **60** |
| 2. | Degvielas stacijas attālums no pasūtītāja telpām ne vairāk kā 3 km (jānorāda precīzs attālums). Attāluma noteikšanai Pretendentam jāizmanto interneta vietnes „Google” sadaļas „Maps” piedāvātais maršruta plānotājs transportlīdzeklim, ievadot Pasūtītāja adresi (Citadeles iela 1, Rīga) un attiecīgā Pretendenta DUS adresi. Pretendents iesniedz izdruku no augstākminētās interneta lapas, kurā norādīts braukšanas maršruts un attālums (izteikts kilometros ar vienu atzīmi aiz komata) noPasūtītāja adreses līdz attiecīgā Pretendenta tuvākajai DUS.Komisijai ir tiesības nepieciešamības gadījumā veikt Pretendenta norādīto datu pareizības pārbaudi (interneta vietnes „Google” sadaļas „Maps” maršruta plānotājā). | **B** | **10** |
| 3. | Degvielas uzpildes staciju skaits (pārklājums) Rīgā. | **C** | **10** |
| 4. | Degvielas uzpildes staciju skaits (pārklājums) Latvijas reģionos, neskaitot Rīgu. | **D** | **15** |
| 5. | Iespēja saņemt degvielu ar Pasūtītājam piešķirto kredītkarti citās valstīs, neskaitot Lietuvu un Igauniju (jānorāda konkrētas valstis). | **E** | **5** |
|  | **KOPĀ = (A+B+C+D+E)** |  | **100** |

* + 1. Piedāvājumu vērtēšana notiek pēc punktu metodes. Maksimālais kopējais punktu skaits – 100 punkti.
		2. Piedāvājuma kvalitāti komisija noteiks vērtējot Pretendenta pakalpojumu izpildes aprakstu tehniskajā piedāvājumā un punktu skaits tiks piešķirts, ņemot vērā šādas komponentes:

|  |  |  |
| --- | --- | --- |
| **Nr.p.k.** | **Vērtēšanas kritēriji** | **Maksimālais punktu skaits** |
| 1. | Vērtēšanas kritērijam Nr.1 punktus aprēķina šādā kārtībā: **(A)** piedāvājums ar viszemāko piedāvāto cenu (EUR) bez PVN tiek vērtēts ar maksimāli iespējamo punktu skaitu – 60 (sešdesmit) punkti. **vērtējamā piedāvājuma cena ar atlaidi****A = --------------------------------------------------- x 60****lētākā piedāvājuma cena ar atlaidi** | **60** |
| 2. | Degvielas uzpildes stacijas attālums no pasūtītāja telpām līdz tuvākajai degvielas uzpildes stacijai (ne vairāk kā 3 km), punktus aprēķina šādā kārtībā: (B) piedāvājums ar piedāvāto vistuvāko degvielas uzpildes staciju pasūtītāja telpām tiek vērtēts ar maksimāli iespējamo punktu skaitu – 10 (desmit) punkti.**vistuvākā piedāvātā DUS****attālums - km** **B = --------------------------------------------------- x 10****vērtējamā piedāvātā****DUS stacija-km** | **10** |
| 3. | ( C) piedāvājums par Degvielas uzpildes staciju skaitu (pārklājumu) Rīgā, tiks vērtēts šādā kārtībā:**vērtējamā piedāvājuma piedāvātais DUS** **pārklājums Rīgā** **C = --------------------------------------------------- x 10****vislielākais piedāvātais DUS** **pārklājums Rīgā** | **10** |
| 4. | (D) piedāvājums ar Degvielas uzpildes staciju skaitu (pārklājumu) Latvijas reģionos, neskaitot Rīgu, tiks vērtēts šādā kārtībā:**vērtējamā piedāvājuma piedāvātais DUS** **pārklājums Latvijā** **D = --------------------------------------------------- x 15****vislielākais piedāvātais DUS** **pārklājums Latvijā**  | **15** |
| 5. | (E) piedāvājums par iespēja saņemt degvielu ar pasūtītājam piešķirto kredītkarti citās valstīs, neskaitot Lietuvu un Igauniju (jānorāda konkrētas valstis), tiks vērtēts šādā kārtībā: **vērtējamā piedāvājuma piedāvātais DUS**  **citās valstīs****E = --------------------------------------------------- x 5****vislielākais piedāvātais DUS** **pārklājums Latvijā**  | **5** |
| Kopējais maksimālais iespējamais punktu skaits **(K=A+B+C+D+E)** | **100** |

* + 1. Par saimnieciski visizdevīgāko piedāvājumu komisija atzīst to piedāvājumu, kas, apkopojot individuālos vērtējumus, ieguvis vislielāko punktu skaitu.
		2. Ja divi vai vairāki pretendenti kopvērtējumā saņēmuši vienādu punktu skaitu, līguma slēgšanas tiesības tiek piešķirtas tam pretendentam, kurš piedāvājis zemāko cenu.
		3. Par iepirkuma izbeigšanu neizvēloties nevienu no piedāvājumiem, ja piedāvājumi nav iesniegti, vai iesniegtie piedāvājumi neatbilst nolikuma prasībām.
		4. Iepirkumu komisija neveiks matemātisko aprēķinu, ja piedāvājumu iesniegs tikai viens pretendents, kurš atbilst visām nolikuma prasībām.

**18.Piedāvājumu vērtēšana un lēmuma pieņemšana:**

Iepirkuma komisija atzīs par uzvarētāju pretendentu, kura piedāvājums atzīts par saimnieciski izdevīgāko.

**19. Informācijas apmaiņas kārtība:**

19.1. Informācijas apmaiņa starp Pasūtītāju un pretendentiem notiek rakstveidā pa pastu, faksu vai elektroniski (dn@knab.gov.lv), vai nododot personīgi Iepirkuma prasību 11.punktā norādītajā adresē.

19.2. Lai informācija, kas nosūtīta pa faksu, iegūtu likumīgu spēku, tā vienlaikus jānosūta arī pa pastu.

19.3. Ieinteresēto pretendentu pienākums ir pastāvīgi sekot mājas lapā <https://www.knab.gov.lv/lv/knab/purchases/> publicētajai informācijai par iepirkumu un iekļaut to savā Piedāvājumā. Iepirkuma komisija nav atbildīga par to, ja kāds ieinteresētais piegādātājs nav iepazinies ar informāciju par šo iepirkuma procedūru, kurai ir nodrošināta brīva un tieša elektroniska pieeja interneta mājas lapā <https://www.knab.gov.lv/lv/knab/purchases/>.

**20.Līguma darbības laiks:**

No iepirkuma līguma noslēgšanas dienas līdz līgumsummas sasniegšanai.

**21.Nobeiguma nosacījumi:**

21.1.Informāciju par iepirkumu Pasūtītājs publicē savā mājas lapā <http://www.knab.gov.lv/lv/knab/purchases/>.

**22.Pielikumā uz 11 (vienpadsmit) lapām:**

1. pielikums - Pieteikuma forma uz 2 (divām) lapām;

2. pielikums - Finanšu piedāvājums uz 1 (vienas) lapas;

3. pielikums - Tehniskā specifikācija un tehniskais piedāvājums uz 3 (trīs) lapām;

4. pielikums - Līgums ar pielikumiem, kopā uz 5 (piecām) lapām.

Iepirkumu komisijas priekšsēdētāja Z.Gokbaga

1.pielikums

Iepirkumam „ Par degvielas iegādi”

 ID Nr.KNAB 2018/10

**PIETEIKUMA FORMA**

*Datums*

*Vieta*

Informācija par pretendentu

Pretendenta nosaukums:

Reģistrācijas numurs un datums:

Juridiskā adrese:

Pasta adrese:

Tālrunis: Fakss:

E-pasta adrese:

Vispārējā interneta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Finanšu rekvizīti

Bankas nosaukums:

Bankas kods:

Konta numurs:

Informācija par pretendenta kontaktpersonu (atbildīgo personu par iepirkumu)

Vārds, uzvārds:

Ieņemamais amats:

Tālrunis: Fakss:

E-pasta adrese:

Ar šo mēs apliecinām savu dalību augstāk norādītajā iepirkumā. Apstiprinām, ka esam iepazinušies ar iepirkuma prasībām un piekrītam visiem tajās minētajiem nosacījumiem, tie ir skaidri un saprotami, iebildumu un pretenziju pret tiem nav. Apstiprinām, ka spēsim izpildīt visas iepirkuma tehniskajā specifikācijā izvirzītās prasības.

Ar šo apstiprinām, ka mūsu Piedāvājums ir spēkā, t.i., saistošs iesniedzējam, līdz iepirkuma līguma noslēgšanai vai līdz dienai, kad iepirkums ir pārtraukts vai noslēdzies bez rezultātiem.

Ar šo apliecinām, ka visa iesniegtā informācija ir patiesa.

Pretendents apliecina, ka pretendenta finanšu apgrozījums ir\_\_\_\_\_ EUR, kas atbilst Nolikuma 15.2.3.prasībām:2015.gadā\_\_\_\_\_\_\_euro; 2016.gadā \_\_\_\_\_\_\_\_\_euro ; 2017.gadā \_\_\_\_\_\_\_ euro.

|  |  |
| --- | --- |
| Uzņēmuma definīcija\* | Pretendents atzīmē, ja uzņēmums atbilst kādam no kritērijiem |
| Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; |  |
| Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro. |  |

Informējam, ka uzņēmuma definīcija atbilst tabulā norādītajai sadaļai.

\* [https://www.iub.gov.lv/sites/default/files/upload/skaidrojums mazajie videjie uzn.pdf](https://www.iub.gov.lv/sites/default/files/upload/skaidrojums_mazajie_videjie_uzn.pdf)

|  |  |
| --- | --- |
| **Vārds, uzvārds,****ieņemamais amats** |  |
| **Paraksts** |  |
| **Datums** |  |

2.pielikums

Iepirkumam „ Par degvielas iegādi”

 ID Nr.KNAB 2018/10

**FINANŠU PIEDĀVĀJUMS**

|  |  |  |  |  |
| --- | --- | --- | --- | --- |
| **Degvielas veids** | **Prognozējamais degvielas iegādes apjoms litros 3 gados\*** | **Nosacīti vidējā degvielas cena\*\* par 1 litru EUR bez PVN** | **Atlaide\*\*\*****%** | **Cena EUR par 1 litru ar atlaidi bez PVN** |
| 1 | 2 | 3 | 4 | 5=3-4 |
| Degvielas cena | Benzīnam -30 000 Dīzeļdegvielai -5000 |  |  |  |
| **Kopsumma EUR bez PVN**\* |  |

Ar šo saprotam, ka:

\* Indikatīva vērtība, kura tiks izmantota pretendenta piedāvātās līgumcenas izvērtēšanai, nosakot piedāvājumu ar zemāko cenu un netiks iekļauta ar piegādātāju noslēgtajā iepirkuma līgumā.

Cena par vienu litru tiks vērtēta, ņemot vērā piedāvāto atlaidi. Degvielas vidējā cena finanšu piedāvājumā kalpo tikai kā piedāvājuma izvēles kritērijs, lai nodrošinātu pilnīgi vienādus nosacījumus visiem Pretendentiem. Pēc iepirkuma līguma noslēgšanas Pasūtītājs no uzvarējušā Pretendenta pirks degvielu par mazumtirdzniecības cenu, kas attiecīgajā dienā ir spēkā DUS, piemērojot Pretendenta piedāvājumā norādīto patstāvīgo atlaidi.

\*\* Pretendenta fiksētā degvielas mazumtirdzniecības cena Rīgā **2018.gada 7.maijā plkst.17:00.**

\*\*\* Piedāvātā atlaide (EUR no mazumtirdzniecības cenas) degvielas iegādei tiek piemērota visām Pretendenta tehniskajā piedāvājumā norādītajām DUS Latvijas Republikas teritorijā un ir spēkā visā iepirkuma līguma darbības laikā neatkarīgi no degvielas iegādes apjoma un regularitātes.

Visām piedāvājumā ietvertajām cenām ir jābūt norādītām *euro* (EUR) ar trim decimālajām zīmēm aiz komata un ir jāaptver visi tām piemērojamie nodokļi, nodevas, nepieciešamo atļauju saņemšanu no trešajām personām un citas ar līguma savlaicīgu un kvalitatīvu izpildi saistītās izmaksas, izņemot pievienotās vērtības nodokli.

Piedāvātās atlaides tiks izmantotas visu līguma darbības periodu.

|  |  |
| --- | --- |
| **Vārds, uzvārds,****ieņemamais amats** |  |
| **Paraksts** |  |
| **Datums** |  |

3.pielikums

Iepirkumam „ Par degvielas iegādi”

 ID Nr.KNAB 2018/10

**TEHNISKĀ SPECIFIKĀCIJA UN TEHNISKAIS PIEDĀVĀJUMS**

|  |  |  |
| --- | --- | --- |
|  | **Prasība** | **Pretendenta piedāvājums** |
| 1. | Vismaz 1 (vienai) jābūt 3 km rādiusā no Pasūtītāja ēkas Citadeles ielā 1, Rīgā (pretendentam jānorāda precīzs attālums); |  |
| 2. | Rīgā jābūt ne mazāk kā 6 (sešām) degvielas uzpildes stacijām, ieskaitot šīs tabulas 1.punktā minēto staciju. Katrā no tām ir jābūt iespējai uzpildīt ar iepirkuma prasību 15.1.punktā minētajiem degvielas veidiem; |  |
| 3. | Latgales reģionā degvielas uzpildes stacijām jāatrodas – Jēkabpilī, Rēzeknē, Daugavpilī. Ne mazāk kā viena degvielas uzpildes stacija katrā norādītajā reģiona pilsētā. Kopā reģionā jānodrošina ne mazāk kā 5 (piecām) degvielas uzpildes stacijām, ar iespēju uzpildīt ar iepirkuma prasību 15.1.punktā minētajiem degvielas veidiem; |  |
| 4. | Kurzemes reģionā degvielas uzpildes stacijām jāatrodas – Liepājā un Ventspilī. Ne mazāk kā viena degvielas uzpildes stacija katrā norādītajā reģiona pilsētā, ar iespēju uzpildīt ar iepirkuma prasību 15.1.punktā minētajiem degvielas veidiem; |  |
| 5. | Vidzemes reģionā degvielas uzpildes stacijām jāatrodas – Valmierā, Siguldā, Gulbenē. Ne mazāk kā viena degvielas uzpildes stacija katrā norādītajā reģiona pilsētā. Kopā reģionā jānodrošina ne mazāk kā 5 (piecas) degvielas uzpildes stacijas, ar iespēju uzpildīt ar iepirkuma prasību 15.1.punktā minētajiem degvielas veidiem; |  |
| 6. | Zemgales reģionā degvielas uzpildes stacijām jāatrodas – Jelgavā un Bauskā, ne mazāk kā 1 (viena) degvielas uzpildes stacija katrā norādītajā reģiona pilsētā. Kopā reģionā jānodrošina ne mazāk kā 5 (piecas) degvielas uzpildes stacijas, ar iespēju uzpildīt ar iepirkuma prasību 15.1.punktā minētajiem degvielas veidiem. |  |
| 7. | Jānodrošina degvielas iegāde Latvijā, Lietuvā un Igaunijā ar iepirkuma 15.3.4.punktā minēto karti. |  |
| 8. | Degvielas iegādes laiks – 24 stundas diennaktī. |  |
| 9. | Norēķinu kārtība – bezskaidras naudas norēķins ar pretendenta izsniegtu bezmaksas kredītkarti: 9.1.degvielas uzpildes kredītkaršu bezmaksas izgatavošana, izmantošana un apkalpošana, ar identifikācijas kodu (PIN kodu). Kredītkaršu skaits tiks precizēts pieiepirkuma līguma noslēgšanas. 9.2.Pretendents nodrošina iespēju epieciešamības gadījumā papildināt kredītkartes limitu 1 (vienas) darba dienas laikā 9.3.Pretendents nodrošina iespēju piekļūt kredītkaršu kredīta atlikumam vai nosūta informāciju par kredītkartes kredītlimita sasniegšanu. |  |
| 10. | Degvielas kvalitātei jāatbilst normatīvajos aktos izvirzītajām kvalitātes prasībām. |  |
| 11. | Pretendents nodrošina patstāvīgu un nemainīgu atlaidi degvielai Līguma darbības laikā. |  |
| 12. | Pretendents, pēc Pasūtītāja pieprasījuma, nodrošina elektroniskās atskaites par degvielas iegādes kredītkaršu izmantošanu iepriekšējā mēnesī iesniegšanu, kurā norādīta informācija par katras degvielas kartes norēķiniem, t.i. – degvielas iegādes datums, laiks, vieta, iegādātās degvielas veids, degvielas viena litra cena, piemērotā atlaide, izmantojot degvielas iegādes kredītkarti. |  |
| 13. | Pretendents nodrošina bezmaksas elektroniska pārskata sagatavošanu līdz kalendārā mēneša 10.datumam par iepriekšējā mēnesī sniegtā pakalpojuma apjomu. Apmaksas dokumentiem jāsatur informācija par visām darbībām, kas veiktas ar katru konkrētu kredītkarti attiecīgajā mēnesī, norādot preču nosaukumu, daudzumu un cenu par vienu vienību, veiktās darbības datumu, čeka numuru, iegādes vietu, kā arī piemēroto atlaidi, kopējo apmaksas summu bez PVN, PVN likmes lielumu un summu ar PVN |  |
| 14. |  |  |

|  |  |
| --- | --- |
| **Vārds, uzvārds,****ieņemamais amats** |  |
| **Paraksts** |  |
| **Datums** |  |

4.pielikums

Iepirkumam „ Par degvielas iegādi”

 ID Nr.KNAB 2018/10

**LĪGUMS**

**par degvielas iegādi**

Nr.\_\_\_\_\_\_\_\_\_\_\_\_\_\_\_\_\_ Nr.\_\_\_\_\_\_\_\_\_\_\_\_\_\_\_\_\_

 PASŪTĪTĀJA piešķirtais IZPILDĪTĀJA piešķirtais

Rīgā, 2018.gada \_\_\_.\_\_\_\_\_\_\_\_\_\_\_

**Korupcijas novēršanas un apkarošanas birojs**,reģ.Nr. 90001427791, tā priekšnieka Jēkaba Straumes personā, kurš darbojas uz Korupcijas novēršanas un apkarošanas biroja likuma pamata, turpmāk tekstā - Pasūtītājs, no vienas puses,

SIA „\_\_\_\_\_\_\_\_\_\_\_\_\_”, reģ. Nr.\_\_\_\_\_\_\_\_\_\_\_\_\_\_, tās valdes priekšsēdētāja \_\_\_\_\_\_\_\_\_\_\_\_\_\_ personā, kurš darbojas uz statūtu pamata, turpmāk tekstā - Izpildītājs, no otras puses, kopīgi saukti Puses, izsakot savu gribu brīvi – bez maldības, viltus un spaidiem, pamatojoties uz iepirkuma “Par degvielas iegādi” (iepirkuma identifikācijas numurs KNAB 2018/10) rezultātiem, noslēdz šādu līgumu (turpmāk - Līgums):

**1. Līguma priekšmets**

* 1. Pārdevējs pārdod un Pircējs iegādājas degvielu (benzīnu un dīzeļdegvielu), turpmāk abi kopā tekstā – degviela, saskaņā ar Tehnisko specifikāciju (Līguma 2.pielikums), kas ir neatņemama Līguma sastāvdaļa.
	2. Pircējs pērk degvielu Pārdevēja degvielas uzpildes stacijās (turpmāk tekstā – DUS) Latvijas Republikas teritorijā un Baltijas valstīs – Lietuvā un Igaunijā, izmantojot Pārdevēja piešķirtās kredītkartes (turpmāk tekstā – Karte). Kartes ir bez maksas un to derīguma termiņš ir spēkā visā Līguma darbības laikā.
	3. Pasūtītājam ir tiesības pēc nepieciešamības iegādāties degvielu vajadzīgajā apjomā pa veidiem, neizmantojot visu plānoto iepirkuma apjomu.

**2. Līguma kopējā summa un norēķinu kārtība**

* 1. Līguma kopējā summa ir līdz EUR 41 999,99 (četrdesmit viens tūkstotis deviņi simti deviņdesmit deviņi euro un 00 centi) bez pievienotās vērtības nodokļa (turpmāk tekstā – PVN).
	2. Degvielas cena tiek noteikta saskaņā ar degvielas mazumtirdzniecības cenu Pārdevēja DUS, piemērojot patstāvīgo atlaidi EUR \_\_\_\_ (\_\_\_\_\_\_\_\_euro) no viena litra mazumtirdzniecības cenas degvielas iegādei Latvijas Republikas teritorijā esošajos Pārdevēja DUS. Degvielas un atlaižu cenā ietilpst visi nodokļi.
	3. Norēķināšanās par degvielu notiek Pārdevēja DUS, Pircējam izmantojot Kartes.
	4. Pārdevējs bez maksas līdz katra mēneša 10.datumam par Karšu izmantošanu iepriekšējā mēnesī iesniedz Pircējam rēķinu (apmaksas dokumentu). Apmaksas dokuments satur informāciju par visām darbībām, kas veiktas ar katru konkrētu Karti attiecīgajā mēnesī, norādot preču nosaukumu, daudzumu un cenu par vienu vienību, veiktās darbības datumu, čeka numuru, iegādes vietu, kā arī piemēroto atlaidi, kopējo apmaksas summu bez PVN, PVN likmes lielumu un summu ar PVN.
	5. Pārdevējs nosūta rēķinu uz e-pastu: dn@knab.gov.lv.
	6. Pircējs rēķina apmaksu veic 10 (desmit) darba dienu laikā no dienas, kad Pārdevējs iesniedzis Līguma 2.4.punktā noteikto rēķinu, veicot pārskaitījumu Pārdevēja norādītajā bankas norēķinu kontā.
	7. Par samaksas dienu tiek uzskatīta diena, kad Pircējs veicis pārskaitījumu Pārdevēja norādītajā bankas norēķinu kontā.

**3. Pušu pienākumi**

* 1. Pārdevēja pienākumi:
		1. Pārdevējs apņemas pārdot Pircējam normatīvajos aktos noteiktajām kvalitātes prasībām atbilstošu degvielu;
		2. Pārdevējs nodrošina Pircējam iespēju iegādāties degvielu uzreiz pēc Pārdevēja kredītkaršu izsniegšanas brīža Pircējam visās Pārdevēja DUS;
		3. nodrošina Pircējam iespēju iegādāties degvielu visās Pārdevēja DUS 24 (divdesmit četras) stundas diennaktī, izmantojot Karti;
		4. Pārdevējs nodrošina patstāvīgu un nemainīgu atlaidi degvielai Līguma darbības laikā;
		5. Pārdevējs piešķir Pircējam kredītu, kāds ir norādīts Kartes pieteikumā. Par kredīta pārtērēšanu ir atbildīgs Pircējs;
		6. pamatojoties uz Pircēja aizpildīto Kartes pieteikuma veidlapu, Pārdevējs apņemas izgatavot un izsniegt Pircējam tā pasūtītās Kartes \_\_ (\_\_\_\_\_\_\_) darba dienu laikā no Līguma noslēgšanas dienas;
		7. gadījumā, ja pēc Karšu piegādes vai Līguma izpildes gaitā Pircējs konstatē bojātu Karti vai Karte tiek nozaudēta, Pārdevējs bez maksas to apmaina pret nebojātu vai izsniedz jaunu Karti \_\_ (\_\_\_\_) darba dienu laikā no Pircēja rakstiska pieprasījuma izdarīšanas dienas.
	2. Pircēja pienākumi:
		1. Pircējs, pasūtot Pārdevējam Kartes, apņemas aizpildīt Kartes pieteikuma veidlapas, norādot Karšu izgatavošanai un turpmākai lietošanai nepieciešamo informāciju;
		2. Pircējs apņemas ievērot Pārdevēja norādījumus, kas attiecas uz Karšu izmantošanu;
		3. par degvielu Pircējs apņemas samaksāt 2.6. punktā noteiktajā termiņā;
		4. gadījumā, ja Karte tiek nozaudēta vai tiek sabojāta, Pircējs vai tā pilnvarotā persona par to paziņo Pārdevējam nekavējoties, tiklīdz tas kļūst zināms telefoniski vai rakstiski, nosūtot e-pastu Līguma 8.7.2.punktā norādītajai Pušu kontaktpersonai.
	3. Katra Puse ir atbildīga par savu saistību pienācīgu un savlaicīgu izpildi.

**4. Preču kvalitāte**

* 1. Degvielas kvalitātei, kas tiek pārdota saskaņā ar Līguma noteikumiem, jābūt apliecinātai ar degvielas ražotāju un izplatītāju sertifikātiem, kuriem jāatbilst Latvijas Republikā spēkā esošajos normatīvajos aktos noteiktajām kvalitātes prasībām.
	2. Pārdevējs apliecina, ka visai piedāvātajai degvielai kvalitāte ir apstiprināta ar normatīvajos aktos noteiktajā kārtībā akreditētas atbilstības novērtēšanas institūcijas izsniegtu atbilstības sertifikātu un garantē pārdotās degvielas atbilstību valstī noteiktajām kvalitātes prasībām, arī gadījumos, kad šādas prasības tiek mainītas.

**5. Pušu atbildība**

* 1. Par Līgumā noteiktā maksājuma termiņa kavējumu Pircējs maksā Pārdevējam līgumsodu 0,1 % apmērā no nokavētā maksājuma summas par katru kavējuma dienu.
	2. Ja Pārdevējs neievēro Līguma 3.1.6. un/vai 3.1.7.apakšpunktā noteikto kredītkaršu izgatavošanas, piegādes un/vai apmaiņas termiņu, tad tas maksā Pircējam līgumsodu EUR 20,00 (divdesmit *euro*) apmērā par katru nokavēto dienu, 10 (desmit) darba dienu laikā pēc Pircēja rakstveida pretenzijas saņemšanas dienas.
	3. Ja Pārdevējs nenodrošina degvielas iegādi atbilstoši Līguma 3.1.2. un 3.1.3. apakšpunktam, tad tas maksā līgumsodu EUR 50,00 (piecdesmit *euro*) apmērā par katru nokavēto kalendāro dienu un atlīdzina visus Pircējam radušos zaudējumus, 10 (desmit) darba dienu laikā pēc Pircēja rakstveida pretenzijas saņemšanas.
	4. Ja Pārdevējs pārdevis Pircējam nekvalitatīvu vai Līguma noteikumiem neatbilstošu degvielu, Pārdevējs maksā Pircējam līgumsodu EUR 250,00 (divi simti piecdesmit *euro*) apmērā par katru šādu gadījumu un atlīdzina visus Pircējam radušos zaudējumus, 10 (desmit) darba dienu laikā pēc Pircēja rakstveida pretenzijas saņemšanas dienas.
	5. Par konstatēto nekvalitatīvo vai Līguma noteikumiem neatbilstošo konkrēto iegādāto degvielu Pircējs paziņo Pārdevējam telefoniski vai rakstiski, nosūtot e-pastu Līguma 8.7.punktā norādītajai Pušu kontaktpersonai 2 (divu) darba dienu laikā pēc konkrētās iegādātās degvielas uzpildīšanas dienas, uzaicinot Pārdevēju sastādīt divpusēju aktu par konstatētajiem trūkumiem. Nepieciešamīobas gadījumā Pārdevēja pārstāvim, pēc paziņojuma saņemšanas, \_\_ (\_\_\_\_\_) stundu laikā jāierodas Pircēja norādītajā vietā. Pārdevēja neierašanās gadījumā uzskatāms, ka Pārdevējs atzīst Pircēja pretenziju un atsakās no iebilduma tiesības, kas tam paredzētas Līguma 5.7.punktā, un Pircējam ir tiesības sastādīt aktu bez Pārdevēja piedalīšanās, pieaicinot neieinteresētu personu, un sastādītā akta kopiju nosūtīt Pārdevējam uz Līguma 8.7.punktā norādīto kontaktinformāciju.
	6. Pārdevējs par saviem līdzekļiem nomaina nekvalitatīvo vai Līguma noteikumiem neatbilstošo degvielu pret kvalitatīvu 2 (divu) darba dienu laikā no akta sastādīšanas.
	7. Ja Pārdevējs nepiekrīt Līguma 5.5.punkta noteiktajā kārtībā sastādītajā aktā norādītajam, Pusēm ir tiesības veikt konkrētās iegādātās Degvielas kvalitātes pārbaudi sertificētā laboratorijā, akta sastādīšanas laikā otras Puses klātbūtnē noņemot konkrētās iegādātās degvielas paraugus, un nekavējoties tos nosūtot sertificētai laboratorijai.
	8. Ja laboratorijas pārbaudē konkrētās iegādātās degvielas kvalitāte atzīta kā neatbilstoša normatīvajos aktos noteiktajām standartu prasībām, tad Pārdevējs uz sava rēķina nomaina nekvalitatīvo degvielu pret kvalitatīvu 1 (vienas) darba dienas laikā pēc laboratorijas atzinuma izsniegšanas dienas, kā aŗi atlīdzina zaudējumus, ja tādi Pasūtītājam radušies.
	9. Laboratorijas pakalpojumu apmaksu veic Pārdevējs, izņemot gadījumus, kad laboratorijas pārbaude ir veikta pēc Pircēja ierosinājuma un degvielas kvalitāte ir atzīta kā atbilstoša noteiktajām standartu prasībām.
	10. Nekvalitatīvas degvielas iegādes gadījumā, kura rezultātā Pircēja transportlīdzeklim ir radušies izdevumi, kas apstiprināti ar atbilstošu ekspertīzes atzinumu, Pārdevējs atlīdzina Pircējam zaudējumus, pilnā apmērā, normatīvajos aktos noteiktajā kārtībā.
	11. Līgumsoda samaksa neatbrīvo Puses no saistību izpildes.
	12. Puses pilnā apmērā atbild viena otrai par zaudējumiem, kas nav atrunāti Līgumā, ja tādi radīti otrai Pusei ļaunprātības vai neuzmanības dēļ.

**6. Nepārvarama vara**

* 1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies nepārvaramas varas un ārkārtēju apstākļu rezultātā, ko Puses nevarēja paredzēt un novērst racionāliem līdzekļiem. Šeit pieskaitāmi dabas katastrofas, ugunsgrēks, plūdi, zibens, elektropadeves bojājumi, blokāde, karš, jebkuras militāras akcijas, valsts pārvaldes institūciju rīkojumi, lēmumi vai aizliegumi un citi ārkārtēji apstākļi, kā arī pārējie Pušu kontrolei nepakļautie apstākļi.
	2. Šādu apstākļu pastāvēšanas gadījumā viena no Pusēm 3 (trīs) dienu laikā nosūta paziņojumu otrai Pusei un rakstveidā vienojas par Līguma noteikumu tālāko izpildi, kā arī ziņo rakstiski otrai Pusei par laika pagarinājumu, kas nepieciešams saistību izpildei. Tāpat arī vienai Pusei ir jāziņo otrai Pusei par to, kad ir beigusies nepārvaramas varas un ārkārtēju apstākļu darbība, uz ko balstoties, Puses vienojas par turpmākajām Līguma darbības sekām.
	3. Ja Puse neinformē par šādiem apstākļiem otru Pusi saprātīgā laikā un kārtībā, tā zaudē tiesības atsaukties uz šādu apstākļu esamību un ir atbildīga par otrai Pusei nodarītajiem zaudējumiem.
	4. Pusēm šādos apstākļos ir jāveic visi pasākumi, lai pēc iespējas samazinātu iespējamos zaudējumus otrai Pusei.
	5. Ja nepārvaramas varas apstākļi pastāv ilgāk kā 30 (trīsdesmit) dienas, Līguma darbība tiek izbeigta un Puses veic savstarpējo norēķinu.
	6. Nepārvaramas varas apstākļu esamība ir jāpierāda Pusei, kura uz tiem atsaucas.

**7. Strīdu izskatīšana un līguma izbeigšana**

7.1Visus strīdus un domstarpības, kas izriet no šī Līgumu, Puses risina savstarpēju pārrunu ceļā. Ja strīdu nevar atrisināt pārrunu ceļā, tas tiek risināts normatīvajos aktos paredzētajā kārtībā.

7.2.Pircējs vienpusēji var izbeigt Līgumu, par to rakstveidā brīdinot Pārdevēju 5 (piecas) darba dienas iepriekš, šādos gadījumos:

7.2.1.ja Pārdevējs samazina Līguma 2.2.punktā noteikto patstāvīgo atlaidi;

7.2.2.ja Pārdevējs atkārtoti pārdod nekvalitatīvu vai Līguma noteikumiem neatbilstošu degvielu, par ko sastādīti Līguma 5.5.punktā minētie akti;

7.2.3.gadījumā, ja Pārdevējam beidzas degvielas piegādei nepieciešamo atļauju (licenču) derīguma termiņš un tas netiek pagarināts vai minētās atļaujas (licences) Pārdevējam tiek anulētas.

7.3.Pārdevējs vienpusēji var atkāpties no Līguma, ja Pircējs 2 (divu) mēnešu laikā atkārtoti neveic apmaksu saskaņā ar Līguma 2.punktā noteikto kārtību un termiņiem, par to rakstveidā brīdinot Pircēju 5 (piecas) darba dienas iepriekš.

7.4. Jebkura no Pusēm ir tiesīga vienpusēji izbeigt šo Līgumu, 30 (trīsdesmit) dienas par to iepriekš rakstveidā brīdinot otru Pusi, norādot uzteikuma iemeslu.

7.4.Līguma 7.2.punktā noteiktajos gadījumos Līgums uzskatāms par izbeigtu sestajā dienā pēc Pircēja paziņojuma par atkāpšanos (ierakstīta vēstule vai dokuments, kas parakstīts ar drošu elekotrnisko parakstu) izsūtīšanas dienas.

**8. Noslēguma noteikumi**

* 1. Šis Līgums stājas spēkā ar tā abpusējas parakstīšanas brīdi un ir spēkā līdz Līguma 2.1.punktā noteiktās summas sasniegšanai.
	2. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tās noteikumi ir saistoši Pušu tiesību pārņēmējam. Pārdevējs brīdina Pircēju par šādu apstākļu iestāšanos vienu mēnesi iepriekš.
	3. Par Līguma grozījumiem un papildinājumiem Puses vienojas rakstiski. Rakstiskās vienošanās kļūst par šī Līguma neatņemamām sastāvdaļām.
	4. Puses apņemas saglabāt konfidencialitāti attiecībā uz savstarpējo saistību saturu un to izpildes komerciālajiem noteikumiem.
	5. Neviena no Pusēm nav tiesīga nodot savas tiesības un saistības, kas attiecas un izriet no šī Līguma, trešajai personai bez otras Puses rakstveida piekrišanas.
	6. Šajā Līgumā neatrunātajos jautājumos Puses vadās no Latvijas Republikā spēkā esošajiem normatīvajiem aktiem.
	7. Pušu pilnvarotie pārstāvji, kas ir tiesīgi veikt saraksti, parakstīt aktus, nosūtīt pretenzijas un veikt citas darbības, kas nepieciešamas Pušu interešu un tiesību nodrošināšanai šī Līguma ietvaros:

8.7.1.no Pasūtītāja puses: Zane Gokbaga, tālr. 6735162, mob.tālr.28669767, e-pasts: zane.gokbaga@knab.gov.lv un/ vai Arita Pukne, tālr.67797216, e-pasts: arita.pukne@knab.gov.lv;

8.7.2. no Pārdevēja puses: \_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_ .

8.8. Līgums sagatavots 2 (divos) vienādos eksemplāros latviešu valodā uz \_\_\_ (\_\_\_\_\_\_) lapām, pa vienam eksemplāram katrai no Pusēm. Abiem Līguma eksemplāriem ir vienāds juridisks spēks. Līgumam uz tā noslēgšanas brīdi ir pievienots \_\_ pielikumi uz \_\_\_ lapām.

**9. PUŠU REKVIZĪTI**

**Pasūtītājs: Izpildītājs:**

Korupcijas novēršanas un apkarošanas birojs SIA “-------”

Citadeles iela1, Rīga, LV-1010 Adrese

Reģ. Nr. 90001427791 Reģ.Nr.

Valsts kase Banka

Kods: TRELLV22 Kods:

Konts: LV52TREL2040007022000 Konts:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  **J.Straume**

2018.gada \_\_\_\_\_\_\_\_\_\_\_\_\_\_\_

Līguma par degvielas iegādi

Nr.\_\_\_\_\_\_\_\_\_/Nr.\_\_\_\_\_\_\_\_

1.pielikums

Finanšu piedāvājums

2018.gada \_\_\_\_\_\_\_\_\_\_\_\_\_\_\_

Līguma par degvielas iegādi

Nr.\_\_\_\_\_\_\_\_\_/Nr.\_\_\_\_\_\_\_\_

1.pielikums

Tehniskā specifikācija un tehniskais piedāvājums